CELEX: 32010D0298
Language: et
Date: 2010-05-25 00:00:00
Title: 2010/298/CFSP: Nõukogu otsus 2010/298/ÜVJP, 25. mai 2010 , millega muudetakse ühismeedet 2008/112/ÜVJP Guinea-Bissau Vabariigi julgeolekusektori reformi alase Euroopa Liidu toetusmissiooni kohta (EU SSR GUINEA-BISSAU) ja pikendatakse selle kehtivust

26.5.2010   
            
            
               ET
            
            
               Euroopa Liidu Teataja
            
            
               L 127/16
            
         NÕUKOGU OTSUS 2010/298/ÜVJP,
   25. mai 2010,
   millega muudetakse ühismeedet 2008/112/ÜVJP Guinea-Bissau Vabariigi julgeolekusektori reformi alase Euroopa Liidu toetusmissiooni kohta (EU SSR GUINEA-BISSAU) ja pikendatakse selle kehtivust
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28 ja artikli 43 lõiget 2,
   ning arvestades järgmist:
   
               (1)
            
            
               Nõukogu võttis 12. veebruaril 2008 vastu ühismeetme 2008/112/ÜVJP Guinea-Bissau Vabariigi julgeolekusektori reformi alase Euroopa Liidu toetusmissiooni kohta (EU SSR GUINEA-BISSAU) (1). Nimetatud ühismeedet kohaldati 31. maini 2009.
            
         
               (2)
            
            
               Nõukogu võttis 18. mail 2009 vastu ühismeetme 2009/405/ÜVJP, (2) millega muudetakse ühismeedet 2008/112/ÜVJP ja pikendatakse selle kehtivust 30. novembrini 2009. Nõukogu võttis 17. novembril 2009 vastu ühismeetme 2009/841/ÜVJP, (3) millega muudetakse ühismeedet 2008/112/ÜVJP ja pikendatakse selle kehtivust 31. maini 2010.
            
         
               (3)
            
            
               Poliitika- ja julgeolekukomitee kiitis 5. veebruaril 2010 heaks ELi julgeolekusektori reformi alase tegevuse jätkamise Guinea-Bissaus ning tegi ettepaneku planeerida uus ühise julgeoleku- ja kaitsepoliitika (ÜJKP) missioon julgeolekusektori reformi rakendamise toetamiseks.
            
         
               (4)
            
            
               Guinea-Bissau Vabariigi peaminister palus oma 22. veebruari 2010. aasta kirjas liidu välisasjade ja julgeolekupoliitika kõrgel esindajal (kõrge esindaja) käivitada uus missioon, mille eesmärk oleks koolituse, suuniste ja nõuannete pakkumine julgeolekusektori reformi eduka jätkumise tagamiseks.
            
         
               (5)
            
            
               Pidades silmas 1. aprillil 2010 toimunud sündmusi ja ELi poliitilise demarši esitamist Guinea-Bissau ametivõimudele 19. aprillil 2010, leppis poliitika- ja julgeolekukomitee 30. aprillil 2010 kokku, et ELi välispoliitika eri vahendite vahelise ühtsuse tagamiseks tuleks missiooni EU SSR GUINEA-BISSAU volitusi pikendada 30. septembrini 2010, et teha juuliks lõplik otsus ÜJKP edasise tegevuse kohta Guinea-Bissaus, võttes aluseks strateegilise ülevaate ja kohapeal toimunud arengud. Seoses sellega tuletas poliitika- ja julgeolekukomitee meelde ja kinnitas taas ELi julgeolekusektori reformi alase tegevuse jätkamise eeltingimusi, mis hõlmavad demokraatiapõhimõtete, inimõiguste ja õigusriigipõhimõtete austamist.
            
         
               (6)
            
            
               Ühismeedet 2008/112/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Ühismeedet 2008/112/ÜVJP muudetakse järgmiselt:
   
               1.
            
            
               artikli 1 lõige 1 asendatakse järgmisega:
               „1.   Euroopa Liit (EL) moodustab Guinea-Bissau Vabariigi julgeolekusektori reformi alase ELi toetusmissiooni (edaspidi „EU SSR GUINEA-BISSAU” või „missioon”), mis koosneb 26. veebruaril 2008 algavast ettevalmistavast etapist ja hiljemalt 1. mail 2008 algavast rakendusetapist. Missiooni kestus on kuni 28 kuud alates esialgse tegevusvalmiduse väljakuulutamisest.”;
            
         
               2.
            
            
               artikli 9 lõige 1 asendatakse järgmisega:
               „1.   Missiooniga seotud kulude katmiseks määratud lähtesumma ajavahemikuks 26. veebruar 2008 kuni 30. november 2009 on 5 650 000 eurot.
               Missiooniga seotud kulude katmiseks määratud lähtesumma ajavahemikuks 1. detsember 2009 kuni 30. juuni 2010 on 1 530 000 eurot.
               Missiooniga seotud kulude katmiseks määratud lähtesumma ajavahemikuks 1. juuli 2010 kuni 30. september 2010 on 630 000 eurot.”;
            
         
               3.
            
            
               artikli 17 teine lõik asendatakse järgmisega:
               „Seda kohaldatakse kuni 30. septembrini 2010.”
            
         Artikkel 2
   Käesolev otsus jõustub selle vastuvõtmise kuupäeval.
   
      Brüssel, 25. mai 2010
      
         
            Nõukogu nimel
         
         
            eesistuja
         
         M. SEBASTIÁN
      
   
   
      (1)  ELT L 40, 14.2.2008, lk 11.
   
      (2)  ELT L 128, 27.5.2009, lk 60.
   
      (3)  ELT L 303, 18.11.2009, lk 70.